Imtella' Mejju 19, 2021 - Aġġornata 19 Ta' Mejju, 2021 7:15pm In-numru ta' każijiet attivi tal-Covid-19 niżel għal 120 wara li fl-aħħar 24 siegħa feġġew tliet każijiet ġodda mentri fiequ 11. Fl-aħħar 24 siegħa ma ġiet reġistrata ebda mewt relatata mal-pandemija biex in-numru ta' vittmi baqgħu 417. Il-każijiet il-ġodda nstabu minn 1,875 'swab test' li tellgħu t-total ta' testijiet għal 902,366 u dak tal-persuni li ħadu l-virus għal 30,489. B'dawk li fiequ telgħu għal 29,952 il-persuni li skont l-awtoritajiet tas-saħħa rkupraw mill-virus. Sal-bieraħ kienu ngħataw 437,654 doża tal-vaċċin li 289,855 minnhom kienu l-ewwel waħda. In-numru ta' nies li huma vaċċinati għal kollox kontra l-Covid-19 huwa 152,581. Intant, id-Deputat Prim Ministru u Ministru għas-Saħħa Chris Fearne qal li llum ingħataw rekord ta' tilqim b'aktar minn 8,000 f'jum wieħed. Illum tajna rekord ta' #tilqim kontra l-Covid19: aktar minn 8,000 f'jum wieħed. Irreġistra int ukoll fuq https://t.co/xDyYSLM0tY pic.twitter.com/lkNvwvdW9K — Chris Fearne (@chrisfearne) May 19, 2021